 Waxaan is-aragnay Raiisal Wasaaraha iyo Wasiirka Arrimaha Gudaha, Waxaan ka wada-hadalnay sidii leysugu keeni lahaa duubabka dhaqanka Gobolka Hiiraan iyo Dowladda oo aad u kala fogaaday, qodobkaas markii aan si toos ah uga wada hadalnay waxey naga dalbadeen oo raiisal wasaaraha iyo wasiirka arrimaha gudaha naga codsadeen annaga oo xildhibaanadii ah in aan ka ergeyno si is afgarad loo gaaro, annagana waxaa u sheegnay duubab odayaal laga been abuurto oo dadkoodii loo gacan dhaafay oo waxaan siyaasada iyo anshaxa ku wanaagsaneyn lagula kacay ergo ugu tagi karin,loona baahan yahay taa badalkeeda in marka hore xukuumadu niyad sami la timaado, lagana bilaabo in dhamaan ergadii ku xareysnaa magaca duubabka gobolka Hiiraan dib loogu soo celiyo Beledweyne, markaas kadib ayaan ergeyn karnaa ayaan u sheegnay, Raiisal Wasaaraha iyo wasiirka arrimaha gudaha wadda tashi kaddib waxay nagu soo celiyeen inay aq-baleen dalabkii aan u soo jeedinay, intaa kaddibna waxaan weydiinay fariinta ay noo dhiibayaan waxay tahay si aan arintan u guda-galno, waayo suaal ayay na weydiin doonaan duubabka dhaqanka, ma waxaan u sheegnaa in wax kasta Jowhar iyo Shdhexe loogu roonaaday, mise gobolka Hiiraan wax cad oo aad leedihiin waxaas iyo waxaas ayuu mudan yahay oo aad noo sheegi kartaa ayaa jirta, waan ka soo tashaneynaa ayeey nagu dhaheen, ilaa iyo haddana dib nooguma soo noqon, waxaad moodaa in arintaa ay ku yara adkaatayayuu yiri Cllaahi Goodax. 